и обучен в съответствие с изискванията на глава 11 и че целият персонал, който има достъп до въздушен товар или въздушна поща, разпознаваеми като такива, спрямо които са извършени необходимите проверки за сигурност, е бил нает и е преминал курс на обучение по въпросите на сигурността в съответствие с изискванията на глава 11.
 Проверките за сигурност, които трябва да се прилагат от пълноправния контрольор, са предмет и на допълнителните разпоредби в Решение за изпълнение С(2015) 8005 на Комисията.
 6.4. ПОЗНАТ ИЗПРАЩАЧ
 6.4.1. Одобрение на познатите изпращачи
 6.4.1.1. Познатите изпращачи се одобряват от компетентния орган.
 Одобрението за познат изпращач се отнася до конкретен обект.
 6.4.1.2. За одобрение на познатите изпращачи се прилага следната процедура:
 а)
 заявителят кандидатства за одобрение от съответния компетентен орган на държавата членка, в която се намира неговият обект.
 На заявителя се предоставят „Насоки за познати изпращачи“, съдържащи се в притурка 6-Б, и „Контролен списък за валидиране за познати изпращачи“, който се съдържа в притурка 6-В;
 б)
 Компетентният орган или валидатор на сигурността във въздухоплаването в ЕС, който действа от негово име, извършва проверка на място на посочените обекти, за да прецени дали заявителят изпълнява изискванията на Регламент (ЕО) No 300/2008 и на актовете по неговото прилагане.
 За да направи оценка дали заявителят спазва тези изисквания, компетентният орган или валидаторът на сигурността във въздухоплаването в ЕС, който действа от негово име, използва „Контролен списък за валидиране за познати изпращачи“, който се съдържа в притурка 6-В. Този контролен списък включва декларация за поемане на ангажименти, която се подписва от законния представител на заявителя или от лицето, което отговаря за сигурността на обекта.
 След попълването на контролния списък информацията в него се третира като класифицирана.
 Подписаната декларация се съхранява от съответния компетентен орган или от валидатора на сигурността във въздухоплаването в ЕС и се предоставя при поискване на съответния компетентен орган;
 в)
 проучването на обекта на заявителя от съответните митнически органи съгласно член 14н от Регламент (ЕИО) No 2454/93 се счита за проверка на място, ако е било извършено не по-рано от 3 години преди датата, на която заявителят кандидатства за одобрение като познат изпращач. В тези случаи кандидатът трябва да попълни информацията, изисквана в първата част от „Контролен списък за валидиране за познати изпращачи“, който се съдържа в притурка 6-В, и да го изпрати на съответния компетентен орган заедно с декларация за поемане на ангажименти, която се подписва от законния представител на заявителя или от лицето, което отговаря за сигурността на обекта.
 Сертификатът AEO и съответната оценка на митническите органи се представят от заявителя за допълнителна инспекция.
 Подписаната декларация се съхранява от съответния компетентен орган или от валидатора на сигурността във въздухоплаването в ЕС и се предоставя при поискване на съответния компетентен орган;
 г)
 Ако съответният компетентен орган е удовлетворен от сведенията, представени съгласно букви а) и б) или а) и в), според случая, той гарантира включването на данните за изпращача в „База данни на Съюза относно сигурността на веригата за доставки“ не по-късно от следващия работен ден. При вписването в базата данни за всеки одобрен обект съответният компетентен